REPUBLIKA HRVATSKA

VUKOVARSKO-SRIJEMSKA ŽUPANIJA

OSNOVNA ŠKOLA BOROVO

B O R O V O

KLASA: 602-01/21-01/101

URBROJ: 2188-87-01-21-1

Borovo, 23.08.2021. godine

U sklopu projekta „Obrazovanje bez teškoća: implementacija usluge pomoćnika u nastavi / stručnih komunikacijskih posrednika djeci s teškoćama u razvoju UP.03.2.1.06.0009 koji se provodi u okviru Poziva „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza IV.“ UP.03.2.1.06 u okviru Europskog socijalnog fonda i Operativnog programa Učinkoviti ljudski potencijali 2014. – 2020., Osnovna škola Borovo objavljuje

**N A T J E Č A J**

**za radno mjesto pomoćnika u nastavi**

**Broj traženih radnika:** jedan (1)

**Mjesto rada**:  Osnovna škola Borovo, Borovo

**Radno vrijeme:** 25 sati tjedno

**Naknada za prijevoz na rad:**  djelomično

**Vrsta zaposlenja:**  Ugovor o radu na određeno radno vrijeme, a najduže do nastavne 2021./2022. godine

**UVJETI**

- završeno najmanje četverogodišnje srednjoškolsko obrazovanje,

- da ne postoje zapreke za zasnivanje radnog odnosa  sukladno članku 106. Zakona o odgoju i

 obrazovanju u osnovnoj i srednjoj školi,

-  punoljetnost,

-  hrvatsko državljanstvo,

-  zdravstvena sposobnost za obavljanje poslova radnog mjesta na koje se osoba prima.

Na natječaj se pod jednakim uvjetima mogu javiti kandidati oba spola.

**OPIS POSLOVA POMOĆNIKA U NASTAVI**

       Poslovi pomoćnika u nastavi su potpora u komunikaciji i socijalnoj uključenosti, kretanju, pri uzimanju hrane, obavljanju higijenskih potreba, obavljanju školskih aktivnosti i zadataka, suradnja s učiteljima/nastavnicima te vršnjacima učenika u razredu te poslovi specifični za funkcioniranje pojedinih učenika ili skupine učenika.

       Pomoćnik u nastavi može pružati potporu jednom ili dvoje učenika u istome razrednom odjelu ili različitim razrednim odjelima ili kao pomoćnik u nastavi skupini učenika istoga razrednog odjela/odgojno-obrazovne skupine uzimajući u obzir individualne potrebe svakog učenika.

**DODATNA ZNANJA I VJEŠTINE**

       Poštivanje različitosti, afinitet prema djeci s teškoćama u razvoju, otvorenost, odgovornost, fleksibilnost, razvijene komunikacijske vještine, podjednaka sklonost individualnom i timskom radu, točnost u izvršavanju poslova, organiziranost, emocionalna stabilnost i dosljednost.

**POSTUPAK PRIJAVE**

       Kandidati koji se prijavljuju za radna mjesta pomoćnika u nastavi i stručnih komunikacijskih posrednika dužni su priložiti sljedeće dokumente:

- zamolba  (obvezno navesti datum i mjesto rođenja, adresu stanovanja te kontakt telefonski broj i e-mail, navesti naziv škole, navesti radno mjesto PUN),

- životopis (ukoliko je primjenjivo: navesti podatke o iskustvu u radu s djecom s teškoćama (naziv institucije / udruge / tvrtke, te trajanje),

- dokaz o odgovarajućem stupnju obrazovanja (presliku diplome ili potvrdu o stečenoj stručnoj spremi),

- potvrdu Hrvatskog zavoda za zapošljavanje ukoliko se radi o nezaposlenoj osobi,

- obostrana preslika osobne iskaznice,

- uvjerenje o nekažnjavanju ne starije od 3 mjeseca,

- potvrdu ili certifikat o završenom programu edukacije za poslove pomoćnika u minimalnom trajanju od 20 sati ukoliko kandidat ima završen program edukacije (preslika),

- vlastoručno potpisanu Privolu za prikupljanje osobnih podataka (obrazac prijave na web stranici

      **Natjecati se mogu i kandidati koji nemaju završen program edukacije za poslove pomoćnika u minimalnom trajanju od 20 sati, uz uvjet da isti završe prije početka rada. Organizacija i troškovi edukacije biti će pokriveni**

       Kandidat koji ostvaruje pravo prednosti pri zapošljavanju, dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima. Uz prijavu na natječaj dužan je priložiti svu dokumentaciju koja omogućuje ostvarivanje navedenog prava (rješenje, uvjerenje, potvrdu i sl.).

       Kandidati koji ostvaruju pravo prednosti pri zapošljavanju prema odredbama čl. 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19 i 84/21), dužni su pored dokaza o ispunjavanju traženih uvjeta priložiti i sve potrebne dokaze. Dodatne informacije o dokazima koji su potrebni u svrhu ostvarivanja prednosti pri zapošljavanju, dostupne su na poveznici Ministarstva hrvatskih branitelja:

[Ministarstvo hrvatskih branitelja Republike Hrvatske - Zapošljavanje u državnoj službi (gov.hr)](https://branitelji.gov.hr/zaposljavanje-843/843),

[Popis dokaza za ostvarivanje prava prednosti pri zapošljavanju.pdf (gov.hr)](https://branitelji.gov.hr/UserDocsImages/MHB%20MEDVED/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf)

        Kandidat koji se poziva na pravo prednosti pri zapošljavanju prema članku 9. Zakona o profesionalnoj rehabilitaciji i zapošljavanju osoba s invaliditetom ( „Narodne novine“, br. 157/13., 152/14., 39/18. i 32/20.) pored dokaza o ispunjenju traženih uvjeta iz natječaja dužan je uz prijavu priložiti i dokaz o utvrđenom statusu osobe s invaliditetom.

Kandidati koji iskazuju namjeru rada u više različitih škola, predmetnu dokumentaciju dostavljaju jedanput, a u zamolbi navode sve preferirane škole za rad.

**ODABIR KANDIDATA**

       Odabir kandidata za pomoćnike u nastavi i stručnog komunikacijskog posrednika izvršit će Osnovna škola Borovo uz suglasnost Školskog odbora*.*

**DOSTAVA PRIJAVA**

Prijave se podnose preporučeno poštom ili predaju osobno u zatvorenoj omotnici na sljedeću adresu škole:

 Osnovna škola Borovo

 Trg palih boraca 30

 32227 Borovo

**s napomenom: Prijava za obavljanje poslova Pomoćnika u nastavi**

Rok za podnošenje prijava je **osam (8) dana** od dana objave natječaja na mrežnim stranicama i oglasnim pločama Hrvatskog zavoda za zapošljavanje te web stranici i oglasnoj ploči Škole.

Natječaj vrijedi od dana 23.08.2021. godine dodana31.08.2021. godine.

Nepotpune i nepravodobne prijave neće se razmatrati.

Isprave se prilažu u neovjerenom presliku, a prije potpisivanja Ugovora o radu izabrani kandidat je dužan dostaviti izvornike isprava ili ovjerene isprave. Priložena natječajna dokumentacija se ne vraća.

Podnošenjem prijave na natječaj, kandidati natječaja izričito su suglasni da Osnovna škola Borovo može prikupljati, koristiti i dalje obrađivati podatke u svrhu provedbe natječajnog postupka sukladno odredbama Zakona o provedbi Opće uredbe o zaštiti osobnih podataka.

Kandidat natječaja ujedno daje privolu da se njegovi osobni podaci (ime, prezime i zvanje), ukoliko bude izabran, javno objave na mrežnoj stranici Škole u svrhu obavještavanja o rezultatima natječaja.

Kandidati će o rezultatima natječaja biti obaviješteni putem web stranice Škole:

[www.os-borovo.skole.hr](http://www.os-borovo.skole.hr)

                                                                                                                                                       v.d. Ravnatelj:

 \_\_\_\_\_\_\_\_\_\_\_\_\_\_\_\_\_\_\_\_

 Tihomir Jakovljević, prof. .